ผมอายุ17ปีครับ กินไม่ได้นอนไม่หลับมา3วันแล้ว อารมณ์ขึ้นๆลงๆ ไม่อยากออกไปไหน ไม่อยากเจอหน้าใครพูดน้อยลงหรือแทบไม่พูดเลยครับ เวลาพูดจะเหนื่อย แล้วก็พูดผิดๆถูกๆครับ จากปกติเป็นคนพูดมาก วันๆหมกตัวอยู่แต่ในบ้าน บางวันแทบไม่มีแรงลุกไปทำอะไรเลยครับ ทั้งเหนื่อยทั้งเครียด ทั้งปวดหัวทุกวันเลยครับ
สวัสดีค่ะ hlancอาการกินไม่ได้ นอนไม่หลับ อารมณ์ขึ้นๆลงๆ ไม่ค่อยอยากออกไปไหน อาจเกิดจาก ภาวะซึมเศร้า เครียด กังวลชั่วคราวจากปัญหาในชีวิต หรืออาจเป็นโรคจิตเวชเช่นโรคซึมเศร้าการวินิจฉัยว่าเป็นโรคซึมเศร้านั้น ผู้ป่วยจะมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากที่กล่าวมา ถ้ามีอาการเป็นต่อเนื่องเกิน 2 สัปดาห์ไม่มีช่วงที่ดีขึ้น ร่วมกับมีอาการบ่งชี้อื่นๆดังกล่าวไป ควรไปพบแพทย์เพื่อประเมินสุขภาพจิตต่อไป ในเบื้องต้นพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์